Jana Nováková
nar. 12. 3. 1980
Hlavná 1, 811 01 Bratislava
Príklad, s. r. o.
Priemyselná 5, 821 09 Bratislava
V Bratislave, dňa 5. 10. 2026
Vec: Žiadosť o vydanie potvrdenia o zamestnaní
Môj pracovný pomer u Vás na pracovnej pozícii skladníčka, ktorý vznikol dňa 1. 1. 2024, sa skončil dňa 30. 9. 2026.
Podľa § 75 ods. 2 zákona č. 311/2001 Z. z. Zákonník práce v znení neskorších predpisov je zamestnávateľ povinný pri skončení pracovného pomeru vydať zamestnancovi potvrdenie o zamestnaní. Žiadam Vás preto o jeho vydanie. Potvrdenie má obsahovať najmä:
a)	dobu trvania pracovného pomeru,
b)	druh vykonávaných prác,
c)	údaj, či sa zo mzdy vykonávajú zrážky, v čí prospech, v akej výške a v akom poradí je pohľadávka, pre ktorú sa majú zrážky ďalej vykonávať,
d)	údaj o záväzku zotrvať v pracovnom pomere po vykonaní záverečnej, maturitnej alebo absolventskej skúšky podľa § 53 ods. 2 Zákonníka práce vrátane údaja, kedy sa táto doba skončí, ak sa ma týka,
e)	údaj o poskytnutí odchodného, ak mi bolo poskytnuté.
Žiadam o vybavenie bez zbytočného odkladu, najneskôr do 7 dní od doručenia tejto žiadosti.
Potvrdenie mi, prosím, zašlite poštou na moju adresu uvedenú v záhlaví tejto žiadosti.
Ďakujem.
S pozdravom

	
	
..............................................
zamestnanec
Jana Nováková

